วันนี้มาดูบอลที่ราชบุรี หิวข้าวเลยหาร้านแถวสนามบอลกิน ร้านนี้เหมือนจะเป็นเพิง คนทานเยอะ ดูน่าเข้า มีดนตรีสดด้วย หน้าร้านคือเป็นอาหารป่า แต่ปกติไม่กินอาหารป่าอยู่แล้ว แบ่งเป็นซุ้มๆ อาหารราคาปานกลางถ้าเทียบกับกทม. แต่ถ้าต่างจังหวัดอาจจะสูงนิด แต่ส่วนตัวราคาเฉยๆ สั่งกับข้าว3อย่าง ข้าวสวยให้เยอะมากกก ไข่ภูเขาคือนึกว่าจะใส่ปูหรืออะไร เป็นแค่ไข่ทรงกลมๆ งงมาก รู้งี๊สั่งไข่เจียวหมูสับดีกว่า เนื้อแดดเดียว เมนูสิ้นคิด มันมาหนักมากกก กินไม่ได้เลย แฟนก็เป็นไขมันในเส้นเลือด หลีกเลี่ยง สองเมนูนี้เอากระดาษซับน้ำมันตลอดการกิน ต้มยำไก่บ้านมาหม้อใหญ่มาก รสชาติเปรี้ยวดีค่ะ ไม่เผ็ดมาก พอทานได้ เพราะปกติไม่ทานเผ็ด ค่าอาหารรวมน้ำเปล่า 300 กว่าบาท ก็โอเค น้ำแข็งให้ถังใหญ่มากก นึกว่าจะชงเหล้ากิน 